דיירי הבית היו אמורים לשהות בבית האח הגדול במשך 100 ימים, אך ההפקה החליטה להאריך את שהותם בשבוע נוסף. לבית היו אמורים להיכנס 15 משתתפים, אך ברגע האחרון הוחלט להכניס מתמודד נוסף, יוסי בובליל, שהוא אביה של המתמודדת עינב בובליל. לאחר 56 יום, שבמהלכם הודחו או עזבו מחצית המתמודדים, נוספו לבית ארבעה דיירים חדשים.
התוכנית זכתה להד תקשורתי רב. כתבות עליה הופיעו בעיתונים יומיים ארציים, מקומיים ואף בעיתונים בינלאומיים, במגזינים, בטלוויזיה (בערוצים שונים), ברדיו ובתקשורת המקוונת. בערוץ ביפ (שבבעלות קשת, המשדרת את התוכנית) הועלתה התוכנית "האחות הקטנה", שעניינה סקירה וניתוח של קורות היממה הקודמת. הפורום המוקדש לתוכנית באתר "תפוז" הפך תוך זמן קצר לאחד מעשרת הפורומים הפעילים ביותר באתר. ערוץ 20 בכבלים ששידר 24 שעות מהבית, הפך לערוץ השני הפופולרי ביותר בקרב לקוחות HOT, כשהוא מפגר רק אחרי ערוץ 2 ומשתווה בקירוב לערוץ 10. מודל מיניאטורי של הבית, בו מוצבות בובות שחלקן מזכירות את דיירי הבית, הוצב במתחם מיני ישראל. וכן מפעל הפיס השיק כרטיס גירוד תחת מותג התוכנית.
בעקבות התוכנית נכנס לשיח הציבורי ביטוי הסלנג "פרידמנים" (כינוי לחנונים, שפורש כמתייחס לאשכנזים, שהשתמשה בו המתמודדת עינב בובליל). כך, למשל, כתב הפרשן בן כספית על מבצע עופרת יצוקה: "המלחמה בטרור עולה קומה, ובאותה הזדמנות מפילה את הקומה על משפחת הטרור שרוחצת בניקיון כפיה למטה. הדמוקרטיה, שעד לא מזמן הייתה מתחננת, סוף סוף מתגוננת. או, במילותיו של בכיר בצה"ל, אתמול: חמאס חשבו שיש להם עסק עם פרידמנים. ובכן, אנחנו בובלילים."
לאחר סיום העונה הראשונה, במהלך 2009, שודרה הסדרה הדוקומנטרית-מוקומנטרית "הבובלילים". שמונת פרקי הסדרה עקבו אחר חיי משפחת בובליל לאחר יציאתם של יוסי ועינב מבית "האח הגדול", תוך התמקדות בהכנות לחתונתה של עינב עם אלי בנישתי. הסדרה שודרה תחילה בערוץ ביפ של HOT ולאחר מכן גם בערוץ 2, במסגרת שידורי קשת.
דיירי הבית.
רשימת 20 הדיירים שנכנסו לבית האח הגדול לפי סדר כניסתם:
٭ רשימת וסדר המודחים מפורטים בהמשך הערך.
התרחשויות בולטות.
כשלוש שנים לאחר סיום התוכנית פנה יוסי בובליל למשטרה, והגיש תלונה על שיבוש תוצאות ההצבעה שבה נקבע ששפרה קורנפלד (ולא הוא) היא הזוכה. "קשת" הגיבה שאין שחר לטענה זו.
האח הגדול VIP עונה 1
האח הגדול VIP עונה 1 היא העונה הראשונה של תוכנית הריאליטי האח הגדול שיועדה לידוענים. התוכנית עלתה ב-1 במרץ 2009. בעונה זו זכה דודי מליץ.
על העונה.
לאחר העונה הראשונה של התוכנית הופקה עונת "האח הגדול VIP". בגרסה החדשה שינויים רבים מהפורמט המקורי: הדיירים שהו בבית רק 31 ימים, היו רק 13 דיירים, כל הדיירים היו מפורסמים המוכרים לציבור הישראלי מפעילותם הקודמת.
התוכנית עלתה ב-1 במרץ 2009. ערוץ 20, ששידר את התוכנית 24 שעות ביממה שודר גם ללקוחות yes בניגוד לעונה הקודמת אשר שודרה רק ב-HOT. על אף שבעונה זו נגבה תשלום חד-פעמי של 8.90 ש"ח עבור הצפייה בערוץ (בניגוד לעונה הקודמת בה לא נגבה תשלום), מנויים רבים רכשו אותו.
בעונה זו השתתפו בין היתר גם מנחם בן ואמיר פיי גוטמן (לימים אמיר פרישר גוטמן), כשלאחריה ב-2017 גוטמן טבע למוות ואילו בן נפטר ב-2020.
דיירי הבית.
רשימת 13 הדיירים שנכנסו לבית האח הגדול לפי סדר כניסתם:
התרחשויות בולטות.
בתוכנית הגמר נשלחו על ידי הצופים בבית מעל 500,000 קולות. ההכנסות מההצבעות בתוכנית הגמר נתרמו לנוער בסיכון בשיתוף עם הרוח הישראלית.
האח הגדול עונה 2
האח הגדול עונה 2 הייתה העונה השנייה של תוכנית הריאליטי הישראלית "האח הגדול". העונה שודרה מ-15 בנובמבר 2009 ועד 4 במרץ 2010 (בסך הכל 110 ימים). את העונה הנחו ארז טל ואסי עזר. זוכה העונה הוא אלירז שדה. בעונה בלט גם המתמודד סער שיינפיין שלאחר תקופה תבע את הפקת התוכנית ואת הפסיכיאטר שהועסק מטעמה בשל שימוש לא תקין בתרופות פסיכיאטריות.
על העונה.
לאחר הצלחתה הגדולה של העונה הראשונה החלו בהכנות להפקתה של עונה זו. בית האח הגדול ששימש את הדיירים בעונה הראשונה נהרס, נבנה ועוצב כולו מחדש, והשתרע על שטח של 1250 מ"ר וכלל גינה ובריכה.
דיירי הבית.
רשימת 21 הדיירים שנכנסו לבית האח הגדול לפי סדר כניסתם:
האח הגדול עונה 3
האח הגדול עונה 3 הייתה העונה השלישית של תוכנית הריאליטי הישראלית "האח הגדול". העונה שודרה מ-8 בדצמבר 2010 ועד 26 במרץ 2011 (סה"כ 109 ימים). את העונה הנחו ארז טל ואסי עזר. זוכה העונה הוא ג'קי מנחם.
על העונה.
העונה השלישית, שאמורה הייתה לעלות לשידור ב-4 בדצמבר, נדחתה בעקבות השרפה בכרמל ל-8 בדצמבר 2010 ושודרה עד ל-26 במרץ 2011 (בסך הכל 109 ימים). העונה הזו זכתה לנתוני רייטינג גבוהים יותר מעונות ראשונה ושנייה שקדמו לה והכניסה לזכיינית מעל ל-80 מיליון ש"ח.
העונה השלישית של "האח הגדול" לוּותה בביקורת ציבורית ערה בשל תכנים שהושמעו בתוכנית ובשל התנהגותם של מספר דיירים בבית. שדולת הנשים בישראל גינתה התבטאות של הדייר עמיר גולדברג וכינתה אותו "עלוב נפש" לאחר שגולדברג הציע לדייר יגאל לנקרי להכניס דיירת למקלחת ושם לדפוק את ראשהּ בקיר. הפקת התוכנית הוקיעה את הדברים וגולדברג עצמו הביע חרטה עליהם מספר פעמים.
בעקבות התבטאות בעלת אופי מיני בוטה של עורך התוכנית יורם זק כלפי המתמודדת דנה רון, הודיעה חברת הכנסת ציפי חוטובלי (ליכוד) על כוונתה לכנס דיון מיוחד בוועדה לקידום מעמד האישה. "תוכניות הריאליטי לא יכולות להיות שטח הפקר בו ניתנת במה להתנהגות מבזה כלפי נשים המשפילה אותן," אמרה חברת הכנסת חוטובלי. דברים ברוח דומה הביעה גם חברת הכנסת אורית זוארץ (קדימה), חברה אף היא בוועדה.
ימים ספורים אחר-כך, בעקבות דברי הערכה שהביעה המתמודדת פרידה הכט כלפי מחבלים מתאבדים, הגיש חבר הכנסת עתניאל שנלר (קדימה) תלונה במשטרה על "הסתה לאלימות או טרור."
ב-27 בפברואר 2011 הוגשה בקשה לתובענה ייצוגית מצד שני שומרי מסורת שנפגעו לדבריהם מחילול ספר התנ"ך על ידי הדיירת פרידה הכט, שנהגה להיכנס עמו בקביעות לבית השימוש.
הרשות הלאומית למלחמה בסמים ואלכוהול גינתה דברים שאמר המתמודד אלעד צפני בשיחה עם הדיירים ג'קי מנחם ולי-עוז כהן. צפני שיתף את השניים ברצונו לצרוך סמים. מנכ"ל הרשות יאיר גלר הגדיר את האמירה של צפני "חמורה" ו"מזיקה".
קבוצה של אמהות שכולות ואמהות לחיילים בשירות פעיל הגישה תלונה לשידורי קשת כמו-גם אל הפקת "האח הגדול" בשל אמירות גזעניות ופוגעניות לאחר שהדיירת נופר מור כינתה את בסיס חיל האוויר בו שירתה במצפה רמון "גועל נפש של מקום" משום ש"היו בו הרבה חיילים אשכנזים מתים." הפקת "האח הגדול" דחתה את הביקורת בשם עיקרון חופש הביטוי.
התוכנית, ששודרה במוצאי שבת שלאחר רצח בני משפחת פוגל באיתמר, עוררה גינויים אצל חלק מהציבור על כך שהמשיכה כרגיל. יהורם גאון גינה בתוכניתו את בקשתו של ארז טל בתחילת התוכנית לשים את מאורעות היום מאחור. ח"כ מיכאל בן ארי דרש ממנכ"ל הרשות השנייה לנקוט בהליכים כנגד מקבלי ההחלטה לשדר כרגיל.
דיירי הבית.
רשימת 22 הדיירים שנכנסו לבית האח הגדול לפי סדר כניסתם:
האח הגדול עונה 4
האח הגדול עונה 4 העונה הרביעית של תוכנית הריאליטי האח הגדול. החלה בתאריך ה-1 בינואר 2012 ושודרה עד 2 באפריל 2012 (בסך הכל 93 ימים) בעונה זו זכה המתמודד קותי סבג בפרס בשווי מיליון שקלים. בתחילת עונה זו, בפרק הבכורה התוכנית שברה את שיאי הרייטינג של כל הזמנים (מאז שהחלו מדידות הרייטינג באוגוסט 1998 ועד לינואר 2013), עם שיא של 45.5 אחוזי צפייה. העונה הרביעית זכתה לאורך כל העונה ובמשך כל השבועות שבהם שודרה למקום הראשון בטבלת הרייטינג, נתונים אלה הכתירו אותה לתוכנית הנצפית ביותר בישראל מאז מדידת הרייטינג. עונה זו (הרביעית) היא הקצרה ביותר שצולמה מבין כל עונות התוכנית בישראל.
דיירי הבית.
רשימת 17 הדיירים הוותיקים שנכנסו אל בית האח הגדול יחד עם אביב שנכנס ביום ה-22 ושלושת הדיירים החדשים שנכנסו ביום ה-45 לפי סדר כניסתם:
٭ רשימת וסדר המודחים מפורטים בהמשך הערך.
האח הגדול עונה 5
האח הגדול עונה 5 הייתה העונה החמישית של תוכנית הריאליטי הישראלית "האח הגדול". העונה שודרה מ-5 במאי ועד 27 באוגוסט 2013 (בסך הכל 115 ימים). את העונה הנחו ארז טל ואסי עזר. זוכת העונה היא טהוניה רובל.
דיירי הבית.
רשימת 23 הדיירים שנכנסו לבית האח הגדול לפי סדר כניסתם:
האח הגדול עונה 6
האח הגדול עונה 6 הייתה העונה השישית של תוכנית הריאליטי הישראלית "האח הגדול". העונה שודרה מ-14 במאי ועד 30 באוגוסט 2014 (109 ימים בסך הכל). את העונה הנחו ארז טל ואסי עזר. זוכת העונה היא טל גלבוע, שהעלתה לאורך העונה את היותה טבעונית ואת הסיבות לכך.
דיירי הבית.
רשימת 21 הדיירים שנכנסו לבית האח הגדול לפי סדר כניסתם (כולל זמניים):
האח הגדול VIP עונה 2
האח הגדול VIP עונה 2 היא העונה השנייה של תוכנית הריאליטי האח הגדול שיועדה לידוענים. שודרה מ-10 במאי 2015 עד 16 ביוני 2015. בעונה זו זכה מושיק עפיה.
על העונה.
ב-10 במאי 2015 החלה עונת ה-VIP השנייה של התוכנית, בה כל המשתתפים היו מוכרים לציבור הישראלי מפעילותם הקודמת. הזוכה של העונה זכה בג'יפ לקסוס NX וחבילת תקשורת ביתית.
הגמר נערך ב-16 ביוני 2015, לאחר 38 ימים בבית. בעונה זו הוצגה משימת "משחקי האח" בה אחד המועמדים להדחה מדי שבוע יכול להציל את עצמו מרשימת ההדחה על ידי פתרון של חידון, ולבחור במקומו מועמד אחר שיועמד להדחה, הנערך בשידור חי בערוץ 2.
עונה זו הייתה העונה האחרונה של "האח הגדול" בה הנחה אסי עזר.
דיירי הבית.